Darovanie krvi

Darovanie krvi je činnosť, počas ktorej je darcovi krvi odobraná krv pre medicínske účely – najčastejšie pre krvnú transfúziu.


 Typy a miesta odberov 

Odber krvi od dobrovoľných darcov je uskutočňovaný v transfúznych staniciach a iných zdravotníckych zariadeniach. Počas jedného odberu je väčšinou darované 450 ml krvi. Môžu byť tiež odobrané iba vybrané krvné zložky (krvná plazma, krvné doštičky, biele krvinky). Krv môže byť darovaná za úplatu alebo zdarma (tzv. „bezpríspevkový odber“).

 Ocenenie bezpríspevkových darcov 
Na Slovensku je bezpríspevkové darovanie krvi oceňované Slovenským Červeným krížom, ktorý udeľuje Plakety prof. MUDr. J. Janského a Medailu prof. MUDr. Jána Kňazovického.
Bronzová Janského plaketa 10 bezplatných odberov krviStrieborná Janského plaketa 20 bezplatných odberov krviZlatá Janského plaketaženy30 bezplatných odberov krvimuži40 bezplatných odberov krviDiamantová Janského plaketaženy60 bezplatných odberov krvimuži 80 bezplatných odberov krviKňazovického medailaženy 80 bezplatných odberov krvimuži 100 bezplatných odberov krvi

 Výhody darovania krviDarovanie krvi - výhody
 pri darovaní krvi sa darcovi urobí kompletné laboratórne vyšetrenie, kompletný krvný obraz. Vyšetrenie je pritom rozsiahlejšie a podrobnejšie ako pri bežnej preventívnej prehliadke, zameriava sa aj na zachytenie krvou prenosných infekcií. Často sa pri takomto vyšetrení odhalia ochorenia, o ktorých potenciálny darca ani nevie
 darovanie krvi je „tréningom“ organizmu na mimoriadne situácie spojené s veľkou stratou krvi. Je dokázané, že väčšie straty krvi napr. pri úrazoch znášajú pravidelní darcovia krvi oveľa lepšie
 darovanie krvi prispieva aj k regenerácii organizmu. Náhly úbytok krvi pri darovaní „vyprovokuje“ organizmus k tvorbe nových, neopotrebovaných krviniek. Darovanie krvi má teda stimulujúci účinok na organizmus. Pravidelní darcovia krvi sa spravidla cítia lepšie ako nedarci a hovoria tiež o celkovom "omladnutí"
 darovanie krvi u mužov môže zredukovať riziko srdcových chorôb

 Riziká odberu Riziká odberu 
 vznik modriny (hematómu), ak nebolo miesto vpichu po vytiahnutí ihly správne stlačené
 celkovú nevoľnosť až mdlobu po odbere, najčastejšie sa prihodí u prvodarcov, ktorí prišli k odberu hladní alebo smädní
 pri odbere prístrojom môže dôjsť ku rozkolísaniu hladiny vápnika a svalovým kŕčom (obvykle mravenčenie pier alebo jazyka), ťažkosti ustúpia pri upravení rýchlosti odberu alebo podaní vápnika (vápnik sa často podáva preventívne v nápoji alebo vnútrožilovo)
 transfúzny materiál, s ktorým darca prichádza do styku (vaky, ihly, striekačky) je na jedno použitie, darca nie je vystavený žiadnemu riziku prenosu chorôb napr. žltačky, AIDS a pod.

 Referencie 

 Pozri aj 
 Krv
 Svetový deň darcov krvi

 Iné projekty 

 Externé odkazy 
 Národná transfúzna služba Slovenskej republiky 

Kategória:Medicína
Kategória:Hematológia